ട്വന്റി20 ലോകകപ്പ് ഇന്ത്യാപാക് പോരില് ആര് ജയിക്കും? ഷാഹിദ് അഫ്രീദിയുടെ മറുപടി ലാഹോര്: ട്വന്റി20 ലോകകപ്പിലെ ഇന്ത്യപാക് പോരിനായുള്ള കാത്തിരിപ്പിലാണ് ആരാധകര്. ഇവിടെ ജയ സാധ്യത ഇന്ത്യക്കോ പാകിസ്ഥാനോ എന്നതില് പ്രതികരിക്കുകയാണ് പാക് മുന് നായകന് ഷാഹിദ് അഫ്രീദി ഇപ്പോള്. സമ്മര്ദത്തെ ആരാവും കൂടുതല് നന്നായി കൈകാര്യം ചെയ്യുന്നത് ആ ടീമിനൊപ്പം ജയം നില്ക്കും എന്നാണ് അഫ്രീദി പറയുന്നത്. ഇന്ത്യയും പാകിസ്ഥാനും തമ്മിലുള്ള മത്സരം എല്ലായ്പ്പോഴും സമ്മര്ദമേറിയതാണ്. സമ്മര്ദത്തെ നന്നായി കൈകാര്യം ചെയ്യുന്നത് ആര് എന്നതിനൊപ്പം ഏറ്റവും കുറവ് തെറ്റുകള് വരുത്തുന്നത് ആരാണോ അവര്ക്കൊപ്പവുമാവും ജയം, അഫ്രീദി പറഞ്ഞു. ഒക്ടോബര് 24നാണ് ട്വന്റി20 ലോകകപ്പിലെ ഇന്ത്യപാക് പോര്. 120 എന്ന വിജയ കണക്കാണ് ലോകകപ്പുകളില് പാകിസ്ഥാന് എതിരെ ഇന്ത്യക്കുള്ളത്. ഏകദിന ലോകകപ്പില് പാകിസ്ഥാനെതിരെ 70 എന്ന നിലയിലാണ് ഇന്ത്യയുടെ ജയം. ട്വന്റി20 ലോകകപ്പില് 50 എന്ന നിലയിലും.